ยำตำรวจหั่นดอกไม้และกระบอง 26/05/62
ข่าวลือ มักถูกสร้างโดยคนที่เกลียด ส่งต่อโดยคนไม่คิด และถูกเชื่อโดยคนหูเบา กากบาท เข้าเวรประจำวันอาทิตย์ที่ 26 พฤษภาคม 2562,การเมืองไทยยังวุ่นวายไม่เลิก ช่วงหัวเลี้ยวหัวต่อชิงความได้เปรียบรวบรวมเสียงตั้งรัฐบาลชุดใหม่มี เก้าอี้ รมว. เป็นตัวแปรไม่รู้ผลออกหัวก้อย,ช่วงนี้คนที่ติดตามข่าวสารการเมืองต้องระมัดระวัง ข่าวปล่อย สร้างความสับสน หวังผลทำลายฝั่งตรงข้าม,เจ้าหน้าที่รัฐนิ่งปล่อย เกียร์ว่าง รอให้เข้าที่เข้าทางที่เห็นเป็นผลงานที่ทำต่อเนื่อง คนชื่นชมรัฐบาลกับการคืนโฉนดที่ดินลูกหนี้ของ พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม ตามโครงการ คืนความสุขให้ประชาชน ลดความเหลื่อมล้ำของสังคม ซึ่งทีมงาน ศปอส.ตร.ที่มี พล.ต.อ.รุ่งโรจน์ แสงคร้าม รอง ผบ.ตร. เป็น ผอ.ศปอส.ตร. บุกเข้าค้นเป้าหมายนายทุนเงินกู้ 44 จังหวัดทั่วประเทศ ดำเนินคดีนายทุนเงินกู้ 171 ราย อายัดทรัพย์สิน 27,614 ล้านบาท,ล่าสุดคืนโฉนดที่ จ.พิษณุโลก ชาวบ้านขอรัฐบาลอย่าทิ้งโครงการคืนโฉนดที่ดิน ปราบเงินกู้ และเรียกร้องให้ พล.ต.ท.สุรเชษฐ์ หักพาล ที่อยู่เบื้องหลังลูกหนี้นอกระบบ,กลับมาทำงานภาพประทับใจบิ๊กอวบ พล.ต.อ.เฉลิมเกียรติ ศรีวรขาน รอง ผบ.ตร. สั่งหยุดรถลงช่วยเหลือคนเจ็บ อุบัติเหตุรถชนกลางสี่แยกไฟแดงเพลินจิต ก่อนประสานหน่วยกู้ภัยช่วยเหลือผู้ได้รับบาดเจ็บ 2 ราย นำส่ง รพ.ตำรวจ,สั่งจราจร สน.ลุมพินี เร่งระบายรถที่ติดขัด เนื่องจากเหตุรถชนกันเป็นย่านศูนย์การค้าเวลาเร่งด่วน,คนชมเชยโครงการ ส่งน้องถึงโรงเรียน พล.ต.ท.ดำรงศักดิ์ กิตติประภัสร์ ผู้ช่วย ผบ.ตร. พล.ต.ต.จิรสันต์ แก้วแสงเอก รอง ผบช.น. พล.ต.ต.นิธิธร จินตกานนท์ ผบก.จร. ลงพื้นที่อำนวยความสะดวกการจราจรช่วงเปิดเรียน,จัดสถานที่จอดรับส่งนักเรียนทั้งช่วงเช้าเย็น มีตำรวจจราจรขี่ จยย.ส่งลูกหลานหน้าโรงเรียน นำร่องโรงเรียนกรุงเทพคริสเตียน สร้างความรวดเร็ว ปลอดภัย และลดภาระของผู้ปกครองช่วยแก้ปัญหาจราจรติดขัด มีรถสะสม ผู้ปกครองส่งบุตรเข้าโรงเรียนทันเวลา,เย้ยกฎหมายคดีคนร้ายขว้างก้อนหินถูก ด.ช.วิษณุสรรค์ สุวรรณภา อายุ 14 ปี นั่งซ้อนท้าย จยย.ตกลงจากรถศีรษะกระแทกพื้นเสียชีวิตที่ รพ.บางพลี,พล.ต.อ.เฉลิมเกียรติ ศรีวรขาน รอง ผบ.ตร. พล.ต.ท.อำพล บัวรับพร ผบช.ภ.1 เร่งจับ 4 ผู้ต้องหาร่วมก่อเหตุที่น่าห่วงกลุ่มผู้ต้องหามีเด็กอยู่ร่วมในทีม,ผู้ต้องหารับว่า มีการเขม่นกลุ่มวัยรุ่นที่ขับขี่ จยย. จึงใช้ก้อนหินขว้างใส่กันด้วยความคึกคะนองเป็นเหตุทำให้คนอื่นเสียชีวิตสมควรลงโทษสถานหนัก ไม่ให้คนอื่นเอาเป็นเยี่ยงอย่างอีก,รับไม่ได้ผู้ต้องหาบุกห้องฉุกเฉิน รพ.เหล่าเสือโก้ก จ.อุบลราชธานี ใช้มีดปังตอมาฟันคู่กรณีที่มีเรื่องทะเลาะวิวาทในงานหมอลำประจำหมู่บ้านคู่กรณีบาดเจ็บถูกนำส่งที่ห้องฉุกเฉินแต่ยังไม่พอใจตามมาหวังฆ่าล้างแค้นในโรงพยาบาล หมอ-คนไข้ แตกตื่น กลัวทั้ง รพ. เครื่องมือแพทย์ห้องฉุกเฉินพังเสียหาย,ไม่ใช่เพิ่งเกิดขึ้น เดือน เม.ย.ที่ผ่านมา กลุ่มวัยรุ่นเมาสุราบุกทำร้ายคู่กรณีใน รพ.ห้วยแถลง และ รพ.พิมาย จ.นครราชสีมาพอเรื่องเก่าเงียบได้ไม่นาน คดีใหม่เกิดขึ้นอีกแบบนี้ปล่อยไว้ไม่ได้กลัวเผือกร้อน,คำสั่งโยกย้ายรอง สว.-ชั้นประทวน กฎ ก.ตร.ให้เสร็จสิ้นเดือน ธ.ค. ขยายมาถึงเดือน พ.ค. ยังไม่มีท่าทีคลอดเป็นคำสั่งเพราะคนที่ทำยังกล้าๆ กลัวๆสุดท้ายขอ ก.ตร.ขยายซื้อเวลาไปอีกวังวน คำสั่งย้ายตำรวจ ตำแหน่งมีน้อย คนที่ทำบัญชีทุกยุคถูกด่ามากกว่าชม,กากบาท
การเมืองไทยยังวุ่นวายไม่เลิก ช่วงหัวเลี้ยวหัวต่อชิงความได้เปรียบรวบรวมเสียงตั้งรัฐบาลชุดใหม่มี เก้าอี้ รมว. เป็นตัวแปรไม่รู้ผลออกหัวก้อย
ยำตำรวจหั่นดอกไม้และกระบอง,กากบาท,เฉลิมเกียรติ ศรีวรขาน,รุ่งโรจน์ แสงคร้าม,ดำรงศักดิ์ กิตติประภัสร์